|  |  |
| --- | --- |
| **Kokous** | **Vammaisneuvoston kokous 7/2018**  |
| **Aika, paikka** | 31.10.2018 kello 17.00-19.21Ruokolahden koulukeskus, Metsolantie 7, 56100 Ruokolahti |
| **Osallistujat** | Heikki Luukkanen, puheenjohtajaHelena Roiha, hyvinvointilautakunnan edustajaMervi Hasu, kaupunkikehittämislautakunnan edustajaMatti Saarela, Etelä-Saimaan CP-yhdistys ry., poissaPäivi Hämäläinen, Imatran Invalidit ry.Eeva Kykkänen, Imatran Kuulo ry. Jaakko Viuhko, Imatran Parkinson kerho Ari Savisto, Etelä-Karjalan Näkövammaiset ry. Tiina Hämäläinen, Imatran Seudun Kehitysvammaisten Tuki ry.Auli Gröhn, Etelä-Karjalan Neuroyhdistys ry. Simo Vento, Ruokolahden Invalidit ry. Sirkka Vento, Rautjärven Seudun Invalidit ry. Marketta Paananen, Ruokolahden kunta Josefina Nissilä, Rautjärven kunta Päivi Hömppi, Eksoten edustajaSirkku Sarlomo, Imatran kaupunki, konsernipalvelut, sihteeri |
| **Jakelu** | Kaupunginhallitus, lautakunnat, vammaisneuvoston jäsenet ja varajäsenet, [www.imatra.fi](http://www.imatra.fi)  |
|  | **§ 56 Kokouksen avaus ja osallistujien toteaminen****Esitys:** Puheenjohtaja avaa kokouksen. Todetaan kokouksen osallistujat.**Päätös:** Puheenjohtaja avasi kokouksen ja totesi läsnäolijat.**§ 57 Kokouksen laillisuus ja päätösvaltaisuus****Esitys:** Todetaan kokous laillisesti koolle kutsutuksi ja päätösvaltaiseksi.**Päätös:** Todettiin.**§ 58 Edellisen kokouksen pöytäkirjan hyväksyminen**Pöytäkirja 19.9.2018 kokouksesta on jaettu esityslistan liitteenä.**Esitys:** Hyväksytään 19.9.2018 pidetyn kokouksen pöytäkirja. **Päätös:** Hyväksyttiin.**§ 59** **Ruokolahden koulukeskukseen tutustuminen****Esitys:** Vammaisneuvostolle esitellään koulukeskuksen tilojen esteettömyyttä.**Päätös:** Vs. teknisten palvelujen toimialajohtaja Jari Leppänen kertoi koulukeskuksen rakentamisesta ja koulukeskuksen esteettömyydestä. Todettiin saaduksi hyvä selvitys uuden koulun esteettömyydestä ja toimintaperiaatteista. Koulu on rakennettu uudella tekniikalla sisäilmaongelmien välttämiseksi.**§ 60 Imatran keskusaseman inva-pysäköintipaikat**Vammaisneuvostolle on tullut asiakaspalaute, että Imatran keskusaseman inva-pysäköintipaikat eivät täytä asetuksen edellyttämää kokoa. Nykyiset kaksi pysäköintipaikkaa eivät vastaa asetuksen edellyttämää kokoa pituus 5000 mm ja leveys 3600 mm. Yhteyttä ottanut henkilö oli joutunut pysäköimään viivan päälle päästäkseen ulos autosta. Pysäköinnin seurauksena oli ollut sakko viivan päälle pysäköinnistä.Valtioneuvoston asetuksessa rakennuksen esteettömyydestä (241/2017), sen 2 §:n Rakennukseen johtava kulkuväylä mukaan:”Jos rakennusta varten on autopaikkoja, niistä riittävän määrän, kuitenkin vähintään yhden, on oltava tarkoitettu liikkumis- ja toimimisesteisen henkilön käyttöön. Tällaisen autopaikan on oltava vähintään 3 600 millimetriä leveä ja vähintään 5000 millimetriä pitkä ja se on merkittävä liikkumisesteisen henkilön tunnuksella. ”**Esitys:** Vammaisneuvosto päättää palautteen johdosta tehtävistä jatkotoimenpiteistä.**Päätös:** Vammaisneuvosto päätti kiinnittää kiinteistönomistajien huomiota inva-pysäköinnin järjestämiseen asetuksen mukaisesti. Puheenjohtaja ja sihteeri valmistelevat asiaa.**§ 61 Neuvostojen toimintasäännön luonnos**Toimintasäännön luonnos on jaettu esityslistan liitteenä.**Esitys:** Vammaisneuvosto ohjeistaa toimintasäännön jatkovalmistelua.**Päätös:** Puheenjohtaja ja sihteeri tiivistävät toimintasääntöä olennaisuuksia painottaen.**§ 62 Eksoten vastine kuljetuspalveluista tehtyyn valitukseen**Eksoten vammaispalvelujen johtaja Merja Heinosen kirje 15.10.2018 on jaettu esityslistan mukana.Hankinta-asiantuntija Leena Luukan sähköposti kutsu 19.10.2018:Eksote järjestää info- ja keskustelutilaisuuden 14.11.2018 kello 10-12 (Lehmuskoti, juhlasali, Armilankatu 33, 53100 Lappeenranta) Eksoten alustavista suunnitelmista kiireettömien kuljetuspalvelujen ja kuljetusten välityspalvelun hankinnasta. Tilaan mahtuu 50 henkilöä ilmoittautumisjärjestyksessä. Ilmoittautuminen tehdään sähköisesti tästä [linkistä](https://docs.google.com/forms/d/e/1FAIpQLSfyNSkHwjP8K_OjvAEFZBELY3Nz2FoK0bcJE790B0q4R71giA/viewform?usp=sf_link). Alustava kommentoitava materiaali pyritään toimittamaan vammais- ja vanhusneuvostoille kirjallisesti etukäteen, tavoitteena 6.11.2018. Neuvostojen on mahdollista kommentoida myös pelkästään kirjallista materiaalia. Eksote pyrkii huomioimaan palautteet, kommentit ja ehdotukset mahdollisuuksien mukaan lopullisessa tarjouspyyntömateriaalissa. **Esitys:** Vammaisneuvosto päättää vastineen johdosta tehtävistä jatkotoimenpiteistä.**Päätös:** Selvitys merkitään tiedoksi. Vammaisneuvoston jäsenille on lähetetty kutsu tähän asiaan liittyvään Eksoten info- ja keskustelutilaisuuteen. Vammaisneuvoston jäsenet osallistuvat tilaisuuteen mahdollisuuksiensa mukaan. Todettiin, että varapuheenjohtaja Auli Gröhn osallistuu tilaisuuteen. **§ 63 Vammaispalvelujen ajankohtaiset asiat****Esitys:** Eksoten edustaja Päivi Hömppi kertoo vammaispalvelujen ajankohtaisista asioista.**Päätös:** Merkittiin tiedoksi Päivi Hömpin selvitys Eksoten vammaispalvelujen toiminnasta Imatran seudulla. Työntekijöiden työalue on Imatralta Parikkalaan. Päivi Hömppi on tavattavissa ma-to kello 9-14. Vammaispalvelujen ajankohtaiset asiat ja työntekijöiden yhteystiedot löytyvät Eksoten verkkosivuilta: <http://www.eksote.fi/sosiaalipalvelut/vammaispalvelut/yhteystiedot>. **§ 64 Muut asiat****Omaishoidon palvelut Eksotessa**Omaishoidon palveluja selvittämään kutsutaan seuraavaan kokoukseen Eksotelta kotona asumisen tuen ja lyhytaikaishoidon palvelupäällikkö Hanna Rönkkönen ja Imatran kaupungilta hyvinvointipalvelujen päällikkö Arja Kujala. **Vammaisten palvelujen lakimuutos**Vammaispalvelulaki ja kehitysvammalaki yhdistetään yhdeksi vammaisten henkilöiden erityispalveluja koskevaksi laiksi, joka koskee kaikkia vammaisia henkilöitä yhdenvertaisesti. Hallitus antoi asiasta esityksen eduskunnalle 27.9.2018. Lain on tarkoitus tulla voimaan 1.1.2021. Eduskunnan lähetekeskustelu lakimuutoksesta oli 2.10.2018. Lähetekeskustelusta asia lähetettiin sosiaali- ja terveysvaliokuntaan, jolle perustuslakivaliokunnan on annettava lausunto. Tiina Hämäläinen valmistelee alueiden kansanedustajien koolle kutsumista keskustelemaan lakimuutoksesta.**Ajankohtaista Kehitysvammaisten tukiliiton toiminnasta**Tiina Hämäläinen kertoi Kehitysvammaisten tukiliiton ja alueen välisestä toiminnasta.**Invalidiliiton koulutuspäivät Vaikuta vammaisneuvostossa 24.-25.11.2018**Koulutuspäiville voivat osallistua Invalidiliiton jäsenyhdistysten jäsenet, jotka ovat myös vammaisneuvostojen jäseniä.**Vammaisneuvostopäivä 10.12.2018 Helsingissä, Eduskunnan Pikkuparlamentin auditorio (Arkadiankatu 3, 00100 Helsinki)**Vammaisneuvostopäivän järjestävät Ihmisoikeuskeskus ja vammaisten henkilöiden oikeuksien neuvottelukunta VANE. Vammaisneuvosto-päivän aiheet: uudistuva vammaislainsäädäntö, ajankohtaista kuntien vammaispalveluissa, vammaisten henkilöiden osallisuus Ruotsissa, osallisuus kuntatasolla – ongelmat ja onnistumiset. Vammaisneuvosto-päivään lähtevät vammaisneuvoston jäsenet ilmoittautuvat 23.11.2018 mennessä sihteerille. Lähtijöille järjestetään bussikuljetus.**Esitys:** Käsitellään muut asiat.**Päätös:** Käsiteltiin edellä olevat asiat.**§ 65 Seuraavan kokouksen ajankohta****Esitys:** Sovitaan seuraavan kokouksen aika.**Päätös:** Vammaisneuvoston seuraava kokous pidetään 12.12.2018 kello 18.00. Kokous pidetään Palvelukoti Poutapilven ruokalassa, Paajalankatu 16, 55120 Imatra.**§ 66 Kokouksen päättäminen****Esitys:** Puheenjohtaja päättää kokouksen. **Päätös:** Puheenjohtaja päätti kokouksen kello 19.21. |
|  | **IMATRAN KAUPUNKI****Vammaisneuvosto**Heikki Luukkanen Sirkku Sarlomopuheenjohtaja sihteeri |